भारत एवं पाकिस्तान मैत्री व शांति पदयात्रा अहमदाबाद से 19 जून, 2018, को शुरू होकर 29 जून को ग्यारह दिनों और 250 किलोमीटर के पश्चात नदेश्वरी माता के मंदिर पर समाप्त हुई. हालांकि पहले दिन अहमदाबाद पुलिस ने गांधी आश्रम से प्रारम्भ होते ही यात्रियों को 3 घंटों के लिए रानिप पुलिस चौकी पर हिरासत में रखा व आखिरी दिन सीमा सुरक्षा बल ने यात्रा को नदेश्वरी माता मंदिर से नडा बेट सीमा तक 25 किलोमीटर चलने की अनुमति नहीं दी. गांधी आश्रम से शुरू होने के बाद यात्रा अडालज, कलोल, छत्राल, नंदासन, मण्डाली, मेहसाणा, बोकरवाडा, सिही, बलिसणा, पाटन, दुनावडा, रोडा, लोटाणा, थरा, देवदरबार, दियोदर, कुवाला, भाभर, दुधवा, सुईगाम होते हुए नदेश्वरी माता मंदिर पर समाप्त हुई.